સપ્તાહના આરંભે તમારું મન વ્યવસાયિક બાબતોના બદલે થોડો વિરામ લઈને મન પ્રફુલ્લિત કરવા પાછળ વધુ પરોવાયેલું રહેશે. તા 8ના રોજ મોજ મસ્તી પાછળ ખર્ચા થશે. વસ્ત્રો, આભૂષણો, સ્વાદિષ્ટ ભોજન, બ્યુટી ટ્રીટમેન્ટ, ફરવામાં કે ટુંકા પ્રવાસમાં તમે સમય અને નાણાં ખર્ચશો. પ્રોફેશલ મોરચે અત્યાર સુધી કરેલા પ્રયાસોમાં સફળતા તેમજ લાભ મળવાના પુરા યોગ છે. તા 9,10 અને 11 બપોર સુધી આળસ દૂર થશે અને કામમાં મન લાગશે. ભાગ્યનો ખૂબ સારો સાથ મળશે. ઓછી મહેનતમાં પણ વધુ લાભ મળશે. પુરા જોશ અને ઉત્સાહથી કામ કરશો. સુખસુવિધામાં વધારો થશે. ગ્રહો આપના પક્ષમાં છે. કોઈની સાથે થયેલા મનદુઃખનું સમાધાન કરશો. તા 11 બપોર પછી ચંદ્ર આઠમાં સ્થાનમાં ભ્રમણ કરશે. તા 11 બપોર અને 12 તેમજ 13 દરમિયાન સમય સારો નથી. રૂપિયા-પૈસાની લેવડ-દેવડમાં ધ્યાન રાખવું તેમજ શક્ય હોય તો લેખિત નોંધ રાખવી. આપની કોઈ વસ્તુ ચોરી થઇ શકે છે. આપના કામની આલોચના કે નિંદા થઇ શકે છે. પેટના દર્દ કે અપચન થઇ શકે છે. તા 14ના રોજ ખર્ચા સાથે આવક પર ધ્યાન આપશો. આપના કાર્યક્ષેત્રમાં વિશેષ ધ્યાન આપશો. આપના માટે પરિવાર પ્રાથમિકતા પર રહેશે.